
Téridő topológiájának és alapfogalmainak bemutatása középiskolai szakkör keretében

Kulcsszavak: relativitáselmélet; középiskola; topológia; oktatás; diagram
Világunk nagyléptékű tartományainak a kutatása az elmúlt évtizedekben rendkívül
sokszínűvé és gazdaggá vált. Gondolhatunk a megannyi kísérleti felfedezésre: a gravi-
tációs hullámok kimutatására, vagy az első képre, ami egy fekete lyukról készült. Ezek
a felfedezések, illetve fizikai fogalmak és elméletek természetesen eljutnak az átlagem-
berhez, akár hírek vagy mozifilmek, könyvek segítségével. Habár a diákokat rendkívül
izgatják az olyan témák, mint az időutazás, ennek a valóságnak is megfelelő magyará-
zatával nem találkoznak a középiskolai fizika oktatás keretében. Célunk kettős: egyfelől
szakköri keretben tárgyalni az általános relativitáselmélet alapjait; másfelől azt a hie-
delmet gyengíteni, hogy minden modern fizikai elmélet és kutatás annyira bonyolult és
rendkívüli képességek szükségeltetnek hozzá, hogy meg se próbáljunk akár csak egy tö-
redéket megérteni. Arra szeretnénk rámutatni, hogy a felhasznált fogalmak bevezetése
és használata egészen természetes, megindokolható.
Köztudott, hogy az általános relativitáselmélet matematikája a lokális leíráshoz el-
képesztően bonyolult parciális differenciálegyenleteket, differenciálgeometriát használ.
Hogy ebbe feleslegesen ne kelljen elmerüljünk választottuk a sokkal szemléletesebb glo-
bális leírást, az elsősorban Penrose, Hawking által megalkotott topologikus leírását a
téridőnek. Ez nem csak arra szolgáltat lehetőséget, hogy a topológia alapjait is meg-
ismertessük a diákokkal, hanem megmutatni, hogyan is lehet magasabb dimenziókban
gondolkodni. Ezeket mind rajzok segítségével tudjuk szemléletessé tenni, sőt érvelése-
ket inspirálhat egy jó ábra. Hangsúlyozzuk, hogy csak éppen érintjük a fogalmakat,
nem áll módunkban egy néhány alkalmat jelentő szakkörbe belepréselni egyébként is
felesleges matematikai részletességet. Ennél fogva nem a szigorúságra és a matematikai
bizonyításokra helyezzük a hangsúlyt, hanem a szemléletességre. Bizonyos alapfogal-
mak segítségével a szingularitások létezéséről szóló tételeket mondhatunk ki, illetve a
fekete lyukak világával is kissé tüzetesebben foglalkozhatunk. A különböző fekete lyuka-
kat leíró metrikákból mint adottakból kiindulva vizsgálhatjuk, pl.: Penrose-diagramok
segítségével, hogy egy megfigyelő világvonala miképpen mozog, milyen tartományokba
juthat el stb. Röviden szót ejtünk a fekete lyukak termodinamikájáról, mert ezekhez
elegendőek a középiskolai hőtani ismeretek is.



